Вуліца Гогаля (Брэст)

Вуліца Гогаля () — вуліца ў Ленінскім раёне Брэста, у гістарычным цэнтры горада.

 Гісторыя 
Забудова вуліцы вядзецца з сярэдзіны XIX стагоддзя. Першапачаткова насіла назву вуліца Сярэдняя. У 1909 годзе пераназвана ў гонар рускага пісьменніка М. В. Гогаля. У 1921—1939 гадах, калі горад знаходзіўся пад уладай Польскай Рэспублікі, насіла назву вуліца Тадэвуша Касцюшкі ў гонар нацыянальнага героя Беларусі, Польшчы і ЗША, лідара нацыянальна-вызваленчага паўстання 1794 года. У гады нямецка-фашысцкай акупацыі — Мітэналее. Падчас Вялікай Айчыннай вайны вуліца моцна пацярпела. Пасля вызвалення горада ў 1944 г. зноў стала вуліцай ГогаляУлица Гоголя.

Фарміраванне вуліцы Гогаля завяршылася ў 1965 годзе, калі яе даўжыня была павялічана за кошт вул. Розы Люксембург.

 Размяшчэнне 
Арыентавана з паўднёвага захаду на паўночны ўсход. На большай частцы ўяўляе сабой бульвар. Пачынаецца ад вуліцы Зубачова каля Брэсцкай крэпасці, перасякае чыгуначныя пуці, вуліцу Фаміна, з паўночна-заходняга боку прымыкаюць вуліцы Наганава, Кааператыўная, Крупскай, далей перасякае вуліцы Камуністычную, Леніна, Карла Маркса, Камсамольскую, Савецкую ў пешаходнай яе частцы, з паўночна-заходняга боку прымыкае вуліца Куйбышава, перасякае вуліцу Карбышава і бульвар Касманаўтаў, пасля кругавога скрыжавання з вуліцай Кірава пераходзіць у вуліцу Папаніна. Даўжыня вуліцы складае каля 2,5 км.

 Забудова 
 № 4 — Спарткомплекс «Дынама»
 № 5 — Брэсцкі гарадскі цэнтр культуры
 № 7 — Брэсцкі музычны каледж імя Рыгора Шырмы
 № 9 — Абласны спартыўны комплекс «Брэсцкі» і стадыён «Брэсцкі»
 № 13 — Брэсцкае аддзяленне Беларускай гандлёва-прамысловай палаты
 № 16 — 
 № 18 — 
 № 25 — 
 № 33 — 
 № 37 — касцёл Святога Антонія Падуанскага — 
 № 41 (пл. Свабоды, 1) — 
 № 48 — Консульства Францыі
 № 53 (вул. Савецкая, 51) — 
 № 60 — 

 Славутасці 
 Помнік Гогалю на скрыжаванні за вул. Леніна (1962, скульптар А. Шмакаў).
 Помнік Тысячагоддзя Брэста (2009; архітэктар Аляксей Андрэюк, скульптар Аляксей Паўлючук) на скрыжаванні за вул. Савецкай
 Алея каваных ліхтароў урачыста адкрыта ў гонар гадавіны вызвалення Брэста 27 ліпеня 2013 года.

 Крыніцы 

 Спасылкі 

Катэгорыя:Ленінскі раён (Брэст)
Катэгорыя:Гістарычны цэнтр Брэста

Катэгорыя:Вуліцы, названыя ў гонар Мікалая Гогаля